आत्म विकास से जगाएं छुपी प्रतिभा को : कमलेश
स्थानीयसामाजिक संस्था युवक परिषद के तत्वावधान में यहां पहली पट्टी स्थित परिषद सभागार में कॅरिअर गाइडेंस कार्यशाला का आयोजन किया गया। कार्यशाला में बीकानेर की शना इंटरनेशनल संस्था के निदेशक कमलेश चंद्र ने वर्तमान शिक्षा पद्धति विषय पर बोलते हुए उपस्थित संभागियों को माइंड ट्रेनर के रूप में बच्चे को सर्वागींण रूप से विकसित करने की जानकारी दी। उन्होंने कहा कि प्रत्येक छात्र के मस्तिष्क में असीम योग्यता और क्षमता होती है।
आज विद्यार्थियों में परीक्षाओं का दबाव इस हद तक बढ़ गया है कि वे तनाव और भय से घिर जाते हैं और अच्छा प्रदर्शन नहीं कर पाते। उन्होंने अपने संस्थान शना इंटरनेशनल स्कूल के उद्देश्य की जानकारी देते हुए कहा कि छात्रों की छिपी योग्यता प्रतिभा को उद्घाटित कर उनके आत्म विकास को जगाना और सहजता के साथ सफलता के शिखर तक ले जाना ही हमारा मकसद है। उन्होंने कहा कि छात्रों के लिए क्या पढ़ना यह महत्वपूर्ण नहीं है। महत्वपूर्ण यह है कि कैसे पढ़ें।
छात्र पढ़ाई को सहजता से लें तो परीक्षा में बेहतर परफॉर्म कर सकते हैं। कार्यशाला में शना इंटरनेशनल स्कूल के निदेशक कमलेशचंद्र प्राचार्या पुष्प लाता झा का युवक परिषद के पदाधिकारियों ने स्वागत किया। मंत्री राजकुमार चौरड़िया ने अतिथियों का स्वागत करते हुए युवक परिषद की शैक्षणिक गतिविधियों की जानकारी दी।
कार्यशाला में जैन विश्व भारती के निदेशक राजेंद्र खटेड़, पूर्व पार्षद ललित वर्मा, भारत विकास परिषद के अध्यक्ष रमेश सिंह राठौड़, अंजनी कुमार सारस्वत, शिवशंकर बोहरा, भाजपा के जिला मंत्री नीतेश माथुर, सुशील जांगिड़, रजनीश वर्मा, मोहन सिंह जोधा, पंकज भटनागर आदि उपस्थित रहे।
लाडनूं. युवकपरिषद सभागार में कार्यशाला में भाग लेते प्रमुख कार्यकर्ता।
hin_Deva hin_Deva hin_Deva hin_Deva bho_Deva hin_Deva